4. การประกอบธุรกิจแต่ละสายผลิตภัณฑ์

  บริษัทเป็นผู้ผลิต และ จำหน่ายแผ่นฟิล์ม Polyester ชนิดบาง (Polyethylene
  Terephthalate Film หรือเรียกว่า PET Film จัดจำหน่ายภายใต้ตราสินค้า “Sarafil”)
  ชั้นนำของประเทศไทย เพื่อส่งออกไปจำหน่ายใน ต่างประเทศ เป็นส่วนใหญ่
  โดยส่วนใหญ่เน้นลูกค้าที่ประกอบธุรกิจใน 3 อุตสาหกรรมหลัก คือ บรรจุภัณฑ์ อุตสาหกรรม และ
  อุปกรณ์ไฟฟ้า ซึ่งลูกค้าจะนำแผ่นฟิล์ม PET ชนิดบางของบริษัทไปเป็นส่วนประกอบ
  ในการผลิตผลิตภัณฑ์เพื่อจำหน่าย ให้แก่ผู้ใช้ต่อไป เช่น ซองบรรจุกาแฟ ชา ขนม ขบเคี้ยว
  ซองบรรจุภัณฑ์ สำหรับน้ำยาปรับผ้านุ่ม และผงซักฟอก ฉนวนหุ้มสายไฟฟ้า ตลอดจนแผ่น
  ฟอยล์สีต่างๆ เป็นต้น

  []

  เมื่อเดือนเมษายน 2551 บริษัทเริ่มผลิตผลิตภัณฑ์ปลายน้ำที่มีมูลค่าเพิ่มที่เรียกว่า
  “แผ่นฟิล์มเคลือบอัดชั้นด้วยความร้อน” โดยใช้ตราสินค้า “Saralam” ในสายผลิตภัณฑ์นี้ แผ่นฟิล์ม
  PET หรือ BOPP
  ใช้เป็นแผ่นฟิล์มวัตถุดิบเข้าสู่กระบวนการเคลือบอัดขึ้นรูปด้วยเม็ดพลาสติกที่มีคุณสมบัติในการยึดติดอย่าง
  LDPE หรือ EVA ขึ้นอยู่กับความต้องการของลูกค้าที่เป็นผู้ใช้ผลิตภัณฑ์

  เพื่อให้เป็นไปตามวัตถุประสงค์ของบริษัทในการเป็นผู้ผลิตและจำหน่ายผลิตภัณฑ์บรรจุภัณฑ์ครบวงจร
  ไม่ใช่เพียงผู้ผลิตและจำหน่ายแผ่นฟิล์ม PET ชนิดบางเพียงอย่างเดียว เมื่อเดือนมีนาคม 2553
  บริษัทได้เริ่มการผลิตในสายแผ่นฟิล์มคาสท์โพลิโพรพิลีน (Cast Polypropylene – CPP)
  โดยบริษัทผลิตและจำหน่ายแผ่นฟิล์ม CPP ชนิดเรียบและชนิดเคลือบอลูมิเนียมภายใต้ตราสินค้า
  “SaraCPP”

  ด้วยความพยายามอย่างต่อเนื่องในการสร้างความหลากหลายแก่ผลิตภัณฑ์และฐานลูกค้า
  โพลีเพล็กซ์จัดตั้งสายการผลิตแผ่นฟิล์มเคลือบซิลิโคนในประเทศไทยซึ่งเริ่มการผลิตเชิงพาณิชย์ในเดือนมีนาคม
  2555 โดยใช้ตราสินค้า “Saracote”

  ส่วนโครงการผลิตแผ่นฟิล์ม PET ชนิดหนาอยู่ในระหว่างดำเนินการตามโครงการในประเทศไทย
  คาดว่าจะสามารถเริ่มการผลิตเชิงพาณิชย์ได้ในไตรมาส 1 ปีบัญชี 2556-57 แผ่นฟิล์ม PET
  ชนิดหนาใช้ประโยชน์ดังต่อไปนี้

  []

  4.1 ลักษณะของผลิตภัณฑ์

  ประเภทผลิตภัณฑ์ของบริษัทมีดังต่อไปนี้

  ก. แผ่นฟิล์ม PET ชนิดใสบาง (Transparent Thin PET Film) มี 5 ประเภทย่อยคือ

-   แบบธรรมดา (Plain)

-   แบบมีพื้นผิวเป็นเงา (Corona)

-   แบบมีคุณสมบัติยึดติดแน่น (High adhesion films)

-   แบบใสพิเศษ (Ultra clear films)

-   แบบฟิล์มหลายชั้น (Co-extruded films)

ข. แผ่นฟิล์ม PET เคลือบอลูมิเนียม (Metallized PET Film)

-   แผ่นฟิล์มกึ่งเคลือบ (มีความหนาทึบน้อย) (Semi metalized film – low optical
    density)

-   แผ่นฟิล์มที่มีความหนาทึบสูง ป้องกันการรั่วซึมหรือการมองทะลุ (High barrier film)

ค. แผ่นฟิล์มคุณสมบัติพิเศษเฉพาะ

-   แผ่นฟิล์มที่บิดหรือเปลี่ยนรูปทรงได้ (Twist film)

-   แผ่นฟิล์มที่กันไฟฟ้าสถิตย์ (Anti static film)

-   แผ่นฟิล์มที่ผนึกปิดด้วยความร้อน (Heat sealable film)

-   แผ่นฟิล์มใสที่มีความยืดหยุ่นทุกทิศทาง (Isotropic film) แผ่นฟิล์มที่มีแรงเสียดทานสูง
    (High friction film) เป็นต้น

-   แผ่นฟิล์มที่มีผิวด้าน ไม่เงา (Matte film)

-   แผ่นฟิล์มหนา (Thick film)

  ง. แผ่นฟิล์มเคลือบอัดชั้นด้วยความร้อน

-   แผ่นฟิล์มร้อน PET ผิวมันเงา (Gloss PET thermal film)

-   แผ่นฟิล์มร้อน PET ผิวด้าน (Matte PET thermal film)

-   แผ่นฟิล์มร้อน BOPP (BOPP thermal film)

-   แผ่นฟิล์มร้อนเคลือบอลูมิเนียม (Metallized thermal film)

  จ. แผ่นฟิล์มเคลือบคาสท์ โพลิไพรพิลีน หรือ แผ่นฟิล์ม CPP

-   แผ่นฟิล์มเกรดแปลงสภาพและอัดชั้น (Lamination & conversion grade film)

    -   แผ่นฟิล์มใสเพื่อการอัดชั้นและการพิมพ์บนพื้นผิวฟิล์ม

    -   แผ่นฟิล์มตรึงความร้อนสูงสำหรับบรรจุภัณฑ์ห่อลูกกวาด

-   แผ่นฟิล์มเกรดเคลือบอลูมิเนียม (Metallized grade film) –
    แผ่นฟิล์มใสผนึกปิดด้วยความร้อนเพื่อ

  การเคลือบอลูมิเนียมแบบสูญญากาศ

-   แผ่นฟิล์มเกรดที่บิดเปลี่ยนรูปทรงได้ (Twist grade film)

-   แผ่นฟิล์มเกรดบรรจุภัณฑ์อาหารสำเร็จรูปพร้อมรับประทานที่ผ่านกระบวนการฆ่าเชื้อด้วยความร้อน

  (Retort grade film)

  ฉ. แผ่นฟิล์ม PET เคลือบซิลิโคน (ภายใต้ตราสินค้า “Saracote”) ทั้งชนิดเรียบ ชนิดผิวด้าน
  และชนิดเคลือบอลูมิเนียมมีการนำไปใช้ประโยชน์ต่างๆดังนี้

-   แผ่นเทปสำหรับใช้ในการมุงหลังคายางมะตอย (Shingle roofing tapes)

-   แผ่นฟิล์มลอกติดหลังแผ่นตรา (Release liner in pressure sensitive labels)

-   แผ่นฟิล์มลอกสำหรับติดหลังแผ่นเทปติดแน่น (Release liner in pressure sensitive
    adhesive tapes)

-   แผ่นฟิล์มลอกสำหรับผลิตภัณฑ์ทางการแพทย์และสุขอนามัย (Release liner in medical
    and hygiene products)

  4.1.1 คุณสมบัติผลิตภัณฑ์

  ก) คุณสมบัติของแผ่นฟิล์ม PET

  แผ่นฟิล์ม PET มีลักษณะดังนี้

-   เป็นแผ่นใสบาง

-   แข็งแรงทนทาน

-   มีคุณสมบัติเป็นฉนวน

-   มีความเรียบและความเสียดทานน้อย

-   ทนทานต่อการฉีกขาดหรือกดกระแทก

-   รักษารูปทรงได้ดีในอุณหภูมิระดับต่างๆกัน

-   ทนทานต่อความชื้น สารหล่อลื่น และตัวทำละลายได้หลากหลายประเภท

-   สามารถป้องกันการซึมของก๊าซต่าง ๆได้ดี

  นอกจากนี้ แผ่นฟิล์ม PET ยังสามารถดัดแปลงให้มีความยืดหด ความใสความขุ่น หรือสี รวมทั้ง
  ลักษณะผิวต่างๆกันสำหรับวัตถุประสงค์การใช้ที่แตกต่างกัน

  นอกจากนี้ยังสามารถผ่านกระบวนการทางเคมีในขั้นตอนการผลิต เพื่อให้สามารถยึดติดแน่น
  กับสารเคลือบต่างๆได้ (นอกเหนือไปจากการทำให้พื้นผิวเป็นเงา)

  ข) คุณสมบัติของแผ่นฟิล์ม CPP

  - ใช้ในการปิดผนึกด้วยความร้อนและทนความร้อนได้ดีเยี่ยม

  - ช่วยในเรื่องการหักเหของแสงได้เป็นพิเศษ

  - คงรูปทรงและป้องกันการรั่วซึมได้ดี

  - สามารถพิมพ์บนพื้นผิวได้ดีเยี่ยม

  - แผ่น CPP เคลือบอลูมิเนียม ช่วยเพิ่มคุณสมบัติในการป้องกันการรั่วซึมได้ดียิ่งขึ้น

  ค) คุณสมบัติของแผ่นฟิล์มเคลือบอัดชั้นด้วยความร้อน

  - พื้นผิวที่มันเงาและมีความคงรูปช่วยให้วัสดุที่ใช้แผ่นฟิล์มนี้มีความคงทนใช้งานได้นาน

  - คุณสมบัติยึดแน่นของสารเคลือบทำให้รอยหมึกบนผิวคงอยู่ได้นานและยึดติดกับกระดาษได้ดี

  - คุณสมบัติของพื้นผิวเอื้อต่อกระบวนการปั๊มลายหรือตราด้วยความร้อนและการเคลือบสารยูวี

  - ช่วยให้ผลิตภัณฑ์โดดเด่นดึงดูดสายตาผู้พบเห็น

  4.1.2 ลักษณะการนำไปใช้งาน

  แผ่นฟิล์ม PET ชนิดบาง สามารถนำไปใช้งานได้ใน 3 อุตสาหกรรมหลักดังนี้

+---+----------+---+------------------------------------------------------+
| 1 | บรรจุภัณฑ์  | : | แผ่นฟิล์ม PET ชนิดบางประเภทแผ่นฟิล์มใส และ                  |
| . | (Pa      |   | แผ่นฟิล์มเคลือบอลูมิเนียม สามารถนำไปใช้เป็นส่วน                |
|   | ckaging) |   | ประกอบชั้นนอกและชั้นกลางของซองบรรจุภัณฑ์ ชนิดอ่อนได้ เช่น       |
|   |          |   | ซองบรรจุกาแฟ ซองขนมขบเคี้ยว ซองบรรจุน้ำยาปรับ              |
|   |          |   | ผ้านุ่มและผงซักฟอก เป็นต้น                                 |
+---+----------+---+------------------------------------------------------+
| 2 | อ        | : | ใช้ทำแผ่นฟอยล์สีต่างๆ วัสดุหุ้มท่อในระบบปรับอากาศ               |
| . | ุตสาหกรรม |   | งานพิมพ์ข้อความหรือ รูปภาพลงบนแผ่นฉลากหรือบัตรประจำตัว        |
|   | (Ind     |   | งานเคลือบผิววัสดุ (Lamination) เป็นต้น                     |
|   | ustrial) |   |                                                      |
+---+----------+---+------------------------------------------------------+
| 3 | อ        | : | ใช้เป็นวัสดุหุ้มสายไฟ (Wire/Cable Wrap) แผ่นรองสวิตช์         |
| . | ุปกรณ์ไฟฟ้า |   | (Membrane Switches)                                  |
|   | (Ele     |   |                                                      |
|   | ctrical) |   | สายวงจรในคอมพิวเตอร์ (Flexible Printed Circuits)       |
|   |          |   | ตัวเก็บประจุไฟฟ้า (Capacitors) และ ฉนวนหุ้มมอเตอร์ (Motor   |
|   |          |   | Insulation)                                          |
+---+----------+---+------------------------------------------------------+

  แผ่นฟิล์มเคลือบอัดชั้นด้วยความร้อนมีการนำไปใช้งานดังนี้

1.  ใช้เคลือบเอกสารหรือสื่อสิ่งพิมพ์ด้วยความร้อน

2.  ใช้ทำฉนวนกันความร้อน

3.  ใช้ทำบรรจุภัณฑ์ชนิดอ่อน

4.  ใช้ทำบรรจุภัณฑ์ชนิดแข็งซึ่งใช้กับกล่องกระดาษลูกฟูกที่พิมพ์ลาย

แผ่นฟิล์ม CPP สามารถนำไปใช้งานต่อไปนี้

  1. บรรจุภัณฑ์ – แผ่นฟิล์ม CPP ใช้เป็นแผ่นฟิล์มชั้นในสุดของบรรจุภัณฑ์อาหาร
  เนื่องจากมีคุณสมบัติปิดผนึกด้วยความร้อนได้ดีเยี่ยม นอกจากนี้ยังใช้เป็นบรรจุภัณฑ์สำหรับสิ่งทอ
  ผลิตภัณฑ์รักษาสุขภาพ สินค้าอุปโภคบริโภคต่างๆ เป็นต้น

  2. อุตสาหกรรม - ถุงใส่ของร้อน แผ่นเทปติดผนึกสำหรับสินค้าอุตสาหกรรม
  ขอบอุปกรณ์ภายในรถยนต์ เป็นต้น

  ข้อสังเกต: ปัจจุบันบริษัทจำหน่ายแผ่นฟิล์ม CPP ให้แก่อุตสาหกรรมบรรจุภัณฑ์เท่านั้น

  รายได้จากการจำหน่ายแผ่นฟิล์ม (ทั้งแผ่นฟิล์มเรียบ แผ่นฟิล์มเคลือบอลูมิเนียม PET
  แผ่นฟิล์มเคลือบอัดชั้นด้วยความร้อน แผ่นฟิล์มเคลือบซิลิโคน และแผ่นฟิล์ม CPP)
  ของบริษัทแบ่งตามประเภท อุตสาหกรรมของลูกค้า
  (ตามงบการเงินเฉพาะบริษัทและตามงบการเงินรวม) ได้ดังนี้

  ------------------ ---------- -------- ---------- -------- ---------- --------
  งบเฉพาะบริษัท        2552-53             2553-54             2554-55    

  การใช้ผลิตภัณฑ์        ล้านบาท     %        ล้านบาท     %        ล้านบาท     %

  บรรจุภัณฑ์            2,407.62   84.05    3,986.67   80.66    3,529.79   78.36
  (Packaging)                                                           

  อุตสาหกรรม          456.92     15.95    955.61     19.34    974.77     21.64
  (Industrial)                                                          

  อุปกรณ์ไฟฟ้า          0.00       0.00     0.00       0.00     0.00       0.00
  (Electrical)                                                          

  รวม                2,864.54   100.00   4,942.28   100.00   4,504.55   100.00
  ------------------ ---------- -------- ---------- -------- ---------- --------

  ------------------ ---------- -------- ----------- -------- ----------- --------
  งบรวม              2552-53             2553-54              2554-55     

  การใช้ผลิตภัณฑ์        ล้านบาท     %        ล้านบาท      %        ล้านบาท      %

  บรรจุภัณฑ์            5,465.07   78.43    8,298.90    74.63    7,651.23    76.05
  (Packaging)                                                             

  อุตสาหกรรม          1,369.20   19.65    2,666.52    23.98    2,319.52    23.06
  (Industrial)                                                            

  อุปกรณ์ไฟฟ้า          134.05     1.92     154.04      1.39     89.57       0.89
  (Electrical)                                                            

  รวม                6,968.32   100.00   11,119.47   100.00   10,060.33   100.00
  ------------------ ---------- -------- ----------- -------- ----------- --------

  หมายเหตุ:

1)  การจำหน่ายแผ่นฟิล์มเคลือบอัดชั้นด้วยความร้อนของประเทศไทยครอบคลุม 2 ภาคธุรกิจ ได้แก่
    ธุรกิจบรรจุภัณฑ์และภาคอุตสาหกรรม โดยขึ้นอยู่กับการใช้ผลิตภัณฑ์แต่ละประเภท

2)  การจำหน่ายแผ่นฟิล์ม CPP
    ของประเทศไทยครอบคลุมธุรกิจบรรจุภัณฑ์เนื่องจากปัจจุบันบริษัทจำหน่ายแก่ธุรกิจนี้เท่านั้น

3)  การจำหน่ายแผ่นฟิล์มเคลือบซิลิโคนครอบคลุมในธุรกิจภาคอุตสาหกรรม

  []

  4.1.3 ผลิตภัณฑ์ที่มีคุณสมบัติคล้ายกับแผ่นฟิล์ม PET

  ในการใช้งานบางอย่าง เช่น ในงานทำภาพกราฟฟิคและสื่อบันทึกภาพและเสียง การใช้แผ่นฟิล์มที่
  ผลิตจากวัตถุดิบอื่นที่ไม่ใช่แผ่นฟิล์ม PET จะทำให้เกิดความย่อหย่อน ในการยึด คุณสมบัติสำคัญๆ
  ที่แผ่นฟิล์ม PET มี เช่น ความแข็งแรงทนทาน ความมีผิวเรียบ ความใส
  ความทนทานต่อการฉีกขาด ความทนทานต่อการเปลี่ยนแปลงของอุณหภูมิ และความทนทาน
  ต่อสารเคมี เป็นต้น อย่างไรก็ตาม สำหรับการใช้งานบางอย่าง ซึ่งไม่จำเป็นต้องอาศัย คุณสมบัติ
  พิเศษเหล่านี้ แผ่นฟิล์ม PET จะต้องแข่งขันกับผลิตภัณฑ์
  ที่สามารถนำมาใช้ทดแทนได้อีกหลายประเภท ซึ่งมักจะเป็นผลิตภัณฑ์ ระดับล่างที่ราคาถูกกว่า เช่น
  แผ่นฟิล์มประเภทพลาสติก PVC (Polyvinyl Chloride), PP (Polypropylene) และ PE
  (Polyethylene) รวมทั้ง กระดาษด้วย ซึ่งมักจะใช้ในงานธุรกิจบรรจุภัณฑ์
  และอุตสาหกรรมทั่วๆไป

  แผ่นฟิล์ม BOPP (Biaxially Oriented Polypropylene Film) เป็นผลิตภัณฑ์ที่มีคุณสมบัติ
  คล้ายกับแผ่นฟิล์ม PET มากที่สุด โดยพิจารณาในแง่ของคุณสมบัติทางกายภาพและทางกล อย่างไร
  ก็ตาม การใช้แผ่นฟิล์ม PET และแผ่นฟิล์ม BOPP ต่างก็มีข้อดีข้อเสียแตกต่างกันไป โดยการ
  ตัดสินใจเลือกแผ่นฟิล์มชนิดใดนั้นจะขึ้นอยู่กับความต้องการใช้เป็นหลัก

  การเปรียบเทียบแผ่นฟิล์ม BOPP กับแผ่นฟิล์ม PET

  แผ่นฟิล์ม PET จัดได้ว่าเป็นแผ่นฟิล์มที่มีคุณภาพสูงสำหรับอุตสาหกรรมบรรจุภัณฑ์ชนิดอ่อน
  ซึ่งจะเห็นความแตกต่างได้จากปริมาณการใช้ที่แตกต่างกันของผลิตภัณฑ์ทั้งสองชนิด

+--------------------------------------------+------------+------------+
| คุณสมบัติ                                     | แผ่นฟิล์ม     | แผ่นฟิล์ม     |
|                                            |            |            |
|                                            | BOPP       | PET        |
+--------------------------------------------+------------+------------+
| ป้องกันการซึมของไอน้ำ                          | ดีเลิศ       | ปานกลาง    |
+--------------------------------------------+------------+------------+
| ป้องกันการซึมของก๊าซ                           | ไม่ดี        | ดีเลิศ       |
+--------------------------------------------+------------+------------+
| ความสามารถในการรับกระแสไฟฟ้า                 | ไม่ดี        | ดีเลิศ       |
+--------------------------------------------+------------+------------+
| ความสามารถในการเปลี่ยนรูปทรงด้วยเครื่องจักร       | ปานกลาง    | ดีเลิศ       |
+--------------------------------------------+------------+------------+
| ความสามารถในการใช้สำหรับพิมพ์                  | ปานกลาง    | ดีเลิศ       |
+--------------------------------------------+------------+------------+
| ความเหมาะสมในการเคลือบ                      | ไม่ดี        | ดีเลิศ       |
+--------------------------------------------+------------+------------+
| ความหนาแน่น (gm/cc)                         | ต่ำ(0.91)   | สูง (1.39)  |
+--------------------------------------------+------------+------------+
| ความแข็งแรง                                 | ปานกลาง    | ดีเลิศ       |
+--------------------------------------------+------------+------------+
| ความสามารถในการรับกับอุณหภูมิที่เปลี่ยนแปลง         | ไม่ดี        | ดีเลิศ       |
+--------------------------------------------+------------+------------+

  สำหรับแผ่นฟิล์ม PET หากมีการดึงออกไปทั้งสองด้าน ก็ยังสามารถคงรูปได้ดี ป้องกันการซึม
  ของก๊าซ มีความสามารถในการรับกระแสไฟฟ้าได้ เป็นต้น ในขณะที่แผ่นฟิล์ม BOPP หากมีการ
  ดึงออกไปก็จะมีสภาพอ่อนยวบยาบ นอกจากนี้แผ่นฟิล์ม PET ยังสามารถทนทานต่อการ
  เปลี่ยนแปลงของอุณหภูมิได้ดีกว่า จึงมักจะเป็นที่นิยมในตลาดผู้ใช้ที่ไม่ซับซ้อนมากนักใน
  ประเทศเขตร้อนชื้น แผ่นฟิล์ม PET มักเป็นที่ต้องการเนื่องจาก มีคุณสมบัติในการป้องกัน
  ความชื้นและการซึมของออกซิเจน นอกจากนี้ยังเป็นที่นิยมสำหรับ ใช้เป็นบรรจุภัณฑ์ของ ผลิตภัณฑ์
  ที่ต้องเก็บรักษาความหอม เช่น ชาหรือกาแฟ เป็นต้น

  ในอีกด้านหนึ่ง การที่แผ่นฟิล์ม BOPP มีความหนาแน่นต่ำ (0.91 เปรียบเทียบกับ 1.39 ของ
  แผ่นฟิล์ม PET) ทำให้แผ่นฟิล์ม BOPP เป็นทางเลือกที่มีราคาถูกในการใช้ผลิตบรรจุภัณฑ์
  อีกทั้งการที่ บรรจุภัณฑ์ต้องใช้ประโยชน์จากการที่แผ่นฟิล์ม BOPP มีความหนากว่า
  ก็สามารถชดเชยคุณสมบัติ ของมันในเรื่องความหนาแน่นที่ต่ำกว่าแผ่นฟิล์ม PET ไปได้
  ในระดับหนึ่ง นอกจากนี้แผ่นฟิล์ม BOPP ยังสามารถผนึกปิดด้วยความร้อน ได้ดีกว่าแผ่นฟิล์ม PET
  อีกด้วย

  จากคุณสมบัติของแผ่นฟิล์ม BOPP และแผ่นฟิล์ม PET ข้างต้น ทำให้ผลิตภัณฑ์ทั้งสองชนิดนี้เป็นที่
  ต้องการใช้งานแตกต่างกันโดยมีการใช้ทดแทนกันได้บ้างแต่เป็นไปในสัดส่วนที่ไม่มากนัก
  แม้ว่าในช่วงหลายปีที่ผ่านมา ราคาขายแผ่นฟิล์ม BOPP ได้ลดลง
  แต่ก็ไม่ได้ส่งผลต่อการใช้แผ่นฟิล์ม PET มากนัก
  แสดงว่าการทดแทนกันระหว่างผลิตภัณฑ์ทั้งสองยังค่อนข้างจำกัดอยู่

  4.2 กลยุทธ์ทางธุรกิจ

  องค์ประกอบสำคัญในการกำหนดกลยุทธ์ได้แก่

-   เสริมสร้างความเป็นผู้นำในการผลิตที่มีต้นทุนต่ำโดยการขยายกิจการทั้งในแนวนอน(กำลังการผลิต)และ
    ในแนวตั้ง(ผลิตภัณฑ์ต่อเนื่อง)

-   เจาะตลาดที่มีศักยภาพในการเติบโต และสร้างความสัมพันธ์อันดีกับลูกค้า

-   เสริมสร้างความสามารถในการจัดส่งสินค้าทั่วโลกด้วยกลยุทธ์ตลาดในประเทศ
    ตลาดต่างประเทศโพ้นทะเลและตลาดภูมิภาคใกล้เคียงอย่างรอบคอบและสมเหตุผล

-   มีประเภทสินค้าหลากหลายมากขึ้น โดยการลงทุนเพิ่มด้านการปรับปรุงสมรรถนะทางเทคโนโลยี
    และ การวิจัยและพัฒนา (R&D)

-   สร้างความหลากหลายในผลิตภัณฑ์ที่เกี่ยวข้องและกระจายธุรกิจออกจากแกนธุรกิจเดิม
    (Concentric and related diversification) เพื่อความมั่นคงของรายได้

-   เสริมความแข็งแกร่งทางการตลาดของแต่ละฐานการผลิตในทำเลต่างๆกัน

  บริษัทจึงได้ดำเนินการในช่วงที่ผ่านมาและจะดำเนินการต่อไปในอนาคตดังนี้

-   บริษัทได้จัดตั้งสายการผลิตแผ่นฟิล์ม PET ชนิดบางต่อเนื่อง 2 สายในประเทศไทย
    ซึ่งเป็นก้าวแรกสู่ความ เป็นผู้นำด้านต้นทุนและการขยายฐานลูกค้าที่หลากหลายขึ้น

-   จากการที่โรงงานในประเทศตุรกีเริ่มการผลิตของสายการผลิตแผ่นฟิล์ม PET
    ชนิดบางสายที่สองเมื่อเดือนพฤษภาคม 2551 ทำให้
    บริษัทย่อยแห่งนี้เป็นฐานการผลิตที่มีประสิทธิภาพด้านต้นทุนที่
    แข็งแกร่งยิ่งขึ้นในการสนองความต้องการของลูกค้าที่มีการขยายอย่างต่อเนื่องทั้งในยุโรป
    ตะวันออก กลาง อัฟริกา และรัสเซีย/ซีไอเอส

-   บริษัทได้ขยายการผลิตสู่การผลิตเม็ดพลาสติก PET (Backward Integration)
    ซึ่งทำให้โครงสร้าง
    ต้นทุนของบริษัทในประเทศไทยและบริษัทย่อยในประเทศตุรกีมีความแข็งแกร่งขึ้น

-   ด้วยการผลิตของโรงงานผลิตแผ่นฟิล์มเคลือบอัดขึ้นรูปเมื่อเดือนเมษายน 2551
    และการผลิตของสาย
    การผลิตส่วนขยายของแผ่นฟิล์มเคลือบอลูมิเนียมในประเทศไทยและประเทศตุรกีเมื่อเดือน
    พฤษภาคม 2551
    บริษัทสามารถเพิ่มสัดส่วนของผลิตภัณฑ์ที่มีมูลค่าเพิ่มในประเภทผลิตภัณฑ์ทั้งหมดของบริษัท
    ให้สูงขึ้นอย่างมีนัยสำคัญเพื่อเป็นการยกระดับ ความสามารถ ในการทำกำไร
    โดยรวมของบริษัท

-   ส่วนหนึ่งในกลยุทธ์กระจายธุรกิจออกจากธุรกิจเดิมสู่ธุรกิจที่เกี่ยวเนื่องคือการที่บริษัทจัดตั้งสายการผลิตแผ่นฟิล์ม
    CPP เมื่อเดือนมีนาคม 2553
    ซึ่งทำให้บริษัทสามารถเป็นผู้ผลิตและจำหน่ายผลิตภัณฑ์เพื่อสนับสนุนอุตสาหกรรมบรรจุภัณฑ์ได้ครบวงจร

-   โครงการใหม่เพื่อผลิตแผ่น ฟิล์มเคลือบซิลิโคนในประเทศไทยจะทำให้บริษัทสามารถเจาะตลาด
    ผลิตภัณฑ์ใหม่ ๆได้มากขึ้น อันเป็นการช่วยลดผลกระทบจากการขึ้นลงตามวงจรโดยธรรมชาติ
    ของอุตสาหกรรมแผ่นฟิล์ม Polyester ชนิดบาง

-   การดำเนินการในการสร้างความผูกพันของลูกค้าต่อบริษัทในรูปแบบต่างๆ
    ไม่เพียงช่วยให้บริษัทสามารถรักษาลูกค้าเดิมไว้ได้เท่านั้น
    แต่ยังเพิ่มและขยายฐานลูกค้าออกไปทั่วโลกด้วย ทั้งนี้
    จากเครือข่ายตัวแทนจัดจำหน่ายและผู้จัดจำหน่ายที่กว้างขวางทำให้บริษัทสามารถเข้าถึงตลาดสำคัญๆต่างๆทั่วโลกได้อย่างทั่วถึง

-   บริษัทแม่ในประเทศอินเดียได้จัดตั้งศูนย์วิจัยและพัฒนาซึ่งทำงานใกล้ชิดกับลูกค้าหลักๆ
    รวมไปถึงผู้ใช้แปรรูปต่างๆเพื่อพัฒนาผลิตภัณฑ์นวัตกรรมและผลิตภัณฑ์เพื่อวัตถุประสงค์เฉพาะต่างๆ

-   การตัดสินใจของบริษัทที่จะลงทุนในสายการผลิตแผ่นฟิล์ม PET
    ชนิดบางใหม่ในสหรัฐอเมริกาเป็นอีกก้าวย่างหนึ่งของบริษัทสู่การขยายทำเลฐานการผลิตในเชิงภูมิศาสตร์
    ซึ่งจะช่วยให้บริษัทมีส่วนร่วมในการเติบโตของธุรกิจบรรจุภัณฑ์ชนิดอ่อนในภูมิภาคอเมริกาและเพิ่มส่วนแบ่งตลาดอย่างมีนัยสำคัญได้

-   สายแผ่นฟิล์มเคลือบอัดขึ้นรูปสายที่สองในประเทศไทยจะช่วยให้บริษัทสามารถเพิ่มส่วนแบ่งตลาดในอุตสาหกรรมนี้รวมทั้งเพิ่มความหลากหลายของพอร์ตผลิตภัณฑ์

-   สายการผลิตแผ่นฟิล์ม Blown PP จะช่วยในการเจาะตลาดแผ่นฟิล์มโพลิโพรพิลีนเคลือบซิลิโคน

  4.3 ช่องทางการจัดจำหน่าย

  บริษัทจำหน่ายสินค้าไปยังลูกค้าทั้งในประเทศและต่างประเทศ
  โดยมุ่งการจำหน่ายต่างประเทศเป็นหลัก

  บริษัทมีทั้งการจำหน่ายโดยตรงไปยังลูกค้าผู้ใช้สินค้า
  โดยใช้ทีมการตลาดและการขายของบริษัทเองใน
  สหรัฐอเมริกาและจีนรวมทั้งผ่านนายหน้าที่รับผลตอบแทนเป็นค่าคอมมิชชั่น (Agent) ทั่วโลก ทั้งนี้
  ช่องทางโดยตรงส่วนใหญ่จะเป็นการจำหน่ายผ่านตัวแทนจำหน่าย (Distributor)
  ในพื้นที่ที่กำหนดการจำหน่าย
  ผ่านตัวแทนจำหน่ายและนายหน้าช่วยสนับสนุนการจำหน่ายและทำให้บริษัทสามารถจำหน่ายสินค้าได้เพิ่ม
  มากขึ้น
  เนื่องจากตัวแทนจำหน่ายและนายหน้าจะอยู่ใกล้กับลูกค้าจึงสามารถให้บริการได้อย่างใกล้ชิด
  ส่งสินค้าได้อย่างรวดเร็ว รวมทั้งยังสามารถจำหน่ายไปยังลูกค้ารายเล็กในพื้นที่
  ดังกล่าวได้เพิ่มมากขึ้นด้วย

  มูลค่าการจำหน่ายแผ่นฟิล์มโดยรวมให้แก่ผู้ใช้สินค้า (End users) และตัวแทนจำหน่าย
  (Distributors) เป็นดังตารางด้านล่างนี้
  โดยการจำหน่ายผ่านนายหน้ารวมอยู่ในส่วนของการจำหน่ายให้แก่ผู้ใช้สินค้าแล้ว

  ----------------- ---------- ------ ---------- -------- ---------- --------
  งบเฉพาะบริษัท       2552-53           2553-54             2554-55    

  ลูกค้า              ล้านบาท     %      ล้านบาท     %        ล้านบาท     %

  ผู้ใช้สินค้า           1,773.03   62%    2,986.43   60%      2,480.96   55.08%

  ตัวแทนจำหน่าย       1,091.50   38%    1,955.84   40%      2,023.59   44.92%

  ยอดขายรวม         2,864.54   100%   4,942.28   100%     4,504.55   100%
  ----------------- ---------- ------ ---------- -------- ---------- --------

  ----------------- ---------- -------- ----------- -------- ----------- --------
  งบรวม             2552-53             2553-54              2554-55     

  ลูกค้า              ล้านบาท     %        ล้านบาท      %        ล้านบาท      %

  ผู้ใช้สินค้า           4,391.10   63.02    7,375.54    66.33    6,792.27    67.52

  ตัวแทนจำหน่าย       2,577.23   36.98    3,743.93    33.67    3,268.05    32.48

  ยอดขายรวม         6,968.32   100.00   11,119.47   100.00   10,060.33   100.00
  ----------------- ---------- -------- ----------- -------- ----------- --------

4.4 สภาวะตลาดและการแข่งขัน

4.4.1 ความต้องการและการสนองผลิตภัณฑ์ในตลาดโลก

  การเติบโตของธุรกิจบรรจุภัณฑ์ในหลายปีที่ผ่านมา ได้นำไปสู่การเปลี่ยนรูปแบบการผลิตและการใช้
  แผ่นฟิล์ม PET ลูกค้าเป้าหมายของบริษัท คือ ธุรกิจบรรจุภัณฑ์ อุตสาหกรรม และอุปกรณ์ไฟฟ้า
  มีปริมาณความต้องการใช้คิดเป็นร้อยละ 98 ของความต้องการทั้งหมดในตลาดโลก
  โดยความต้องการ ใช้ในธุรกิจที่จัดว่าใช้เทคโนโลยีสูง เช่น ธุรกิจสื่อบันทึกข้อมูลแบบแม่เหล็ก
  (Magnetic Media) และ งานพิมพ์ข้อความหรือรูปภาพบนแผ่นหรือฉลาก (Imaging)
  ลดลงเป็นร้อยละ 2 เท่านั้น อันเป็นผล จากการเปลี่ยนแปลงรูปแบบการใช้เทคโนโลยีที่ผ่านมา
  ปัจจุบันโพลีเพล็กซ์ผลิตแผ่นฟิล์ม PET ชนิดบาง ซึ่งมีกำลังการผลิต
  คิดเป็นสามในสี่ของความต้องการแผ่นฟิล์ม PET ทั้งหมดในตลาดโลก นอกจากนี้
  บริษัทยังตัดสินใจที่จะหันไปเจาะตลาดแผ่นฟิล์ม PET
  ชนิดหนาด้วยโดยการจัดตั้งสายการผลิตในประเทศไทย ซึ่งขณะนี้อยู่ระหว่างดำเนินการ

  บรรจุภัณฑ์ที่ดีไม่เพียงสามารถรักษาอายุของสินค้าให้วางจำหน่าย (Shelf Life)
  ได้นานขึ้นเท่านั้น
  แต่ยังสามารถดึงดูดความสนใจของผู้ซื้อในตลาดสินค้าอุปโภคบริโภคที่มีการแข่งขันสูง บรรจุภัณฑ์
  ชนิดอ่อนยังมีบทบาทสำคัญในการช่วยลดการใช้วัสดุใหม่ (หรืออีกนัยหนึ่งคือลดของเสียหรือขยะ)
  ภายใต้หลักการ “เริ่มต้นด้วยการใช้วัสดุที่ช่วยลดของเสีย”
  ซึ่งจะทำให้การเติบโตของธุรกิจบรรจุภัณฑ์ ทั่วโลกสูงกว่าการเติบโตของจีดีพี
  ความต้องการใช้แผ่นฟิล์ม PET ซึ่งเป็นวัสดุสำหรับบรรจุภัณฑ์ ในตลาดบน
  มีการขยายตัวสูงกว่าวัสดุประเภทอื่นคือโดยเฉลี่ยประมาณร้อยละ 8-10 ต่อปี
  ความต้องการบรรจุภัณฑ์ ค่อนข้างยืดหยุ่น เนื่องจากเป็นไปตามความต้องการบริโภคสินค้าประเภท
  อาหาร และสินค้าอุปโภคบริโภค หลัก ๆ
  ซึ่งโดยธรรมชาติมักไม่สามารถบังคับด้วยกฎเกณฑ์หรือข้อบังคับของทางการได้ จึงทำให้ไม่ได้รับ
  ผลกระทบจากภาวะเศรษฐกิจโลกตกต่ำในปี 2551 มากนัก เมื่อเทียบกับธุรกิจอื่นคือ
  อุตสาหกรรมและอุปกรณ์ ไฟฟ้าซึ่งได้รับผลกระทบมากกว่า และมีการหดตัว ของความต้องการในปี
  2551 การเติบโตของความต้องการที่ฟื้นตัวในปี 2552 และ ปี 2553
  ส่วนใหญ่อยู่ในธุรกิจบรรจุภัณฑ์มากกว่าภาคธุรกิจอื่นๆที่ใช้แผ่นฟิล์ม PET ชนิดบางเช่นเดียวกัน
  สำหรับปี 2554 มีการเติบโตของความต้องการคงที่ที่อัตราประมาณร้อยละ 8-9
  ซึ่งเป็นไปตามที่คาดการณ์สำหรับแผ่นฟิล์ม PET ชนิดบาง

  กำลังซื้อที่เพิ่มขึ้นในประเทศกำลังพัฒนาทำให้การใช้วัสดุบรรจุภัณฑ์ต่อหัวเพิ่มสูงขึ้นอย่างมากโดย
  ทวีปเอเชีย (ไม่รวมญี่ปุ่นและเกาหลี) เป็นตลาดแผ่นฟิล์ม PET ที่ใหญ่ที่สุด
  มีการใช้ในปริมาณเกือบหนึ่งในสามของ แผ่นฟิล์ม PET ที่ผลิตได้ในขณะเดียวกัน
  ปริมาณการใช้วัสดุบรรจุภัณฑ์ต่อหัวในประเทศกำลังพัฒนา
  ยังจัดว่าอยู่ในระดับต่ำมากเมื่อเทียบกับประเทศพัฒนาแล้ว
  ปัจจัยหลักในการผลักดันให้การบริโภคมีการ เติบโตในภูมิภาคนี้ คือ
  การเพิ่มส่วนแบ่งในตลาดที่เป็นระบบมากขึ้น การที่สังคมมีความเป็นบริโภคนิยม มากขึ้น
  การเปลี่ยนแปลงทางสถิติประชากรศาสตร์
  และความต้องการบรรจุภัณฑ์ที่ดีขึ้นและให้ความสะดวกมากขึ้น

  []

ที่มา: ประมาณการข้อมูลอุตสาหกรรม / บริษัท

  ทางด้านการผลิตสามารถเห็นแนวโน้มที่คล้ายคลึงกันกับความต้องการ
  โดยกำลังการผลิตที่เพิ่มขึ้นส่วนมาก เกิดขึ้นในประเทศกำลังพัฒนาที่มีต้นทุนต่ำ
  อีกทั้งกำลังการผลิตที่เพิ่มขึ้นส่วนใหญ่มุ่งสนองความต้องการใน ธุรกิจบรรจุภัณฑ์
  โดยเน้นเรื่องประสิทธิภาพในการผลิตสูงแต่ต้นทุนการดำเนินงานต่ำซึ่งส่งผลกระทบใน ทางลบ
  ต่อผู้ผลิตแผ่นฟิล์ม PET รายใหญ่แต่เดิมที่มีโครงสร้างต้นทุนสูง และปัจจุบันจำเป็นต้องมุ่งเน้น
  การผลิตที่ใช้เทคโนโลยีในวงการเฉพาะที่เกิดขึ้นใหม่ ๆในการผลิตแผ่นฟิล์ม PET เช่น
  แผ่นฟิล์มสำหรับจอ LCD แผงรับพลังงานแสงอาทิตย์ แผ่นจอสัมผัส และการใช้งานอื่น ๆ
  ที่เฉพาะเจาะจง สำหรับตลาดบน ในธุรกิจบรรจุภัณฑ์
  ในขณะที่มาตรการปัองกันการทุ่มตลาดและการตอบโต้หรือกีดกันทางการค้าต่าง ๆ มีมากขึ้น
  ท่ามกลางสภาวะการแข่งขันในตลาดที่สูงขึ้น แต่ก็ไม่สามารถแก้ปัญหาที่มีอยู่แต่เดิมของสาย
  การผลิต หรือโรงงาน ที่ไม่มีประสิทธิภาพในการผลิตในประเทศพัฒนา
  ซึ่งผลิตเพียงแผ่นฟิล์มธรรมดา

  ในปี 2553 อุตสาหกรรมแผ่นฟิล์ม PET
  ชนิดบางเกิดภาวะความไม่สมดุลของอุปสงค์-อุปทานในด้านที่เอื้อต่อผู้ผลิตหรือผู้จำหน่าย
  เนื่องจากกำลังการผลิตที่เพิ่มขึ้นมีไม่เพียงพอ
  ตลาดผู้ใช้ใหม่อย่างอุตสาหกรรมอุปกรณ์เกี่ยวกับแสงและเซลล์แสงอาทิตย์
  (Optical/Photovoltaic industry) การเติบโตของความต้องการที่ประมาณร้อยละ 9
  และการที่โรงงานผลิตเดิมบางแห่งมีการปิดกิจการลง

  เนื่องจากความไม่สมดุลของอุปสงค์-อุปทาน ทำให้ราคาจำหน่ายพุ่งสูงขึ้นเป็นประวัติการณ์
  ซึ่งนำไปสู่การเพิ่มขึ้นอย่างมีนัยสำคัญของอัตรากำไรจากการดำเนินงานของผู้ผลิตส่วนใหญ่ในอุตสาหกรรมนี้
  อัตรากำไรที่สูงเป็นพิเศษดังกล่าวจูงใจให้มีการลงทุนเพิ่มในอุตสาหกรรมแผ่นฟิล์ม PET
  ชนิดบางเป็นจำนวนมาก ทั้งนี้ โครงการขยายกำลังการผลิตดังกล่าว
  เริ่มดำเนินงานในครึ่งปีหลังของปี 2554 และครึ่งปีแรกของปี 2555
  รวมทั้งมีโครงการใหม่ๆเกิดขึ้นบางโครงการซึ่งกำลังอยู่ระหว่างดำเนินการและจะเริ่มผลิตเชิงพาณิชย์ในอีก
  12 เดือนข้างหน้า จากการที่กำลังการผลิตที่เพิ่มขึ้นในปี 2554-55
  สูงกว่าการเติบโตของความต้องการอยู่มาก ภาวะอุปสงค์-อุปทานจึงเป็นไปในทางที่เอื้อต่อผู้ซื้อ
  เนื่องจากภาวะอุปทานสูงกว่าอุปสงค์หรือภาวะล้นตลาด
  ภาวะการณ์เช่นนี้คาดว่าจะยังคงดำเนินต่อไปอีก 12-18 เดือน

  บริษัทคาดว่าอัตราการเติบโตของความต้องการแผ่นฟิล์ม PET ของโลกจะเท่ากับประมาณร้อยละ
  8-10 ในปี 2554 โดยความต้องการในภูมิภาคเอเชียตะวันออกเฉียงใต้เติบโตสูงถึงร้อยละ
  10-12 คาดว่าการขยายกำลังการผลิตโดยรวมใน ปี 2555-56
  จะสูงกว่าการเติบโตของความต้องการ
  แต่ช่วงจังหวะเวลาแท้จริงของกำลังการผลิตส่วนขยายที่จะออกสู่ตลาดจะเป็นตัวชี้ว่าภาวะผลิตภัณฑ์ล้นตลาดในขณะนี้จะคงอยู่นานเพียงใด
  บริษัทที่ผลิตผลิตภัณฑ์ ที่มีคุณภาพแน่นอน มีผลิตภัณฑ์หลากหลาย มีการเข้าถึงลูกค้าทั่วโลกได้ทั่วถึง
  รวมทั้งมีรูปแบบ Supply Chain ที่ดี
  กว่าย่อมมีโอกาสมากกว่าในการที่จะเข้ามามีส่วนร่วมรองรับการเติบโตของความต้องการและได้รับ/สามารถรักษาอัตรากำไรให้อยู่ในระดับที่สูงกว่าอัตราเฉลี่ยของอุตสาหกรรม

4.4.2 ภาวะอุตสาหกรรม

การแข่งขันในตลาดโลก

  ผู้ผลิตแผ่นฟิล์ม PET ชนิดบางสามารถแบ่งได้เป็น 3 กลุ่มหลักตามขนาดของกำลังการผลิตคือ

(1) กลุ่มผู้ผลิตรายใหญ่ของโลก ซึ่งมีกำลังการผลิตมากกว่า 100,000 ตันต่อปี (เช่น
    Dupont-Teijin, Mitsubishi, Toray, Cifu, Polyplex, Flex และ Jindal
    เป็นต้น)

(1) กลุ่มผู้ผลิตขนาดกลาง ซึ่งมีกำลังการผลิตระหว่าง 50,000 – 100,000 ตันต่อปี (เช่น
    Kolon, SKC เป็นต้น) และ

(2) กลุ่มผู้ผลิตขนาดเล็กในแต่ละประเทศ ซึ่งมีกำลังการผลิตน้อยกว่า 50,000 ตันต่อปี

  ในอดีตที่ผ่านมา สื่อบันทึกข้อมูลแบบแม่เหล็ก (Magnetic Media) มีความต้องการแผ่นฟิล์ม PET
  สูง ผู้ผลิตรายใหญ่จึงให้ความสำคัญกับการผลิตสำหรับกลุ่มธุรกิจนี้มากกว่ากลุ่มธุรกิจอื่น และจาก
  ประสบการณ์และความชำนาญในการผลิตที่มีมานาน
  จึงทำให้การแข่งขันจำกัดอยู่แต่กลุ่มผู้ผลิตรายใหญ่ เท่านั้น

  สำหรับแผ่นฟิล์ม PET ประเภทอื่นรวมถึงชนิดบางนั้นก็จะเป็นการแข่งขันระหว่างผู้ผลิตทุกกลุ่ม
  เนื่องจาก ความต้องการมีเพิ่มขึ้นทุกปี โดยเฉพาะแผ่นฟิล์ม PET ชนิดบางที่ใช้ในธุรกิจบรรจุภัณฑ์
  อุตสาหกรรม และ อุปกรณ์ไฟฟ้า ซึ่งความต้องการมีอัตราการเติบโตสูงในช่วงเวลาที่ผ่านมา
  จึงทำให้ผู้ผลิตขนาดเล็กและ ขนาดกลาง (รวมถึงกลุ่มโพลีเพล็กซ์) ขยายกำลังการผลิตเพื่อ
  ตอบสนอง ความต้องของกลุ่มธุรกิจ 3 ประเภท ดังกล่าว ดังนั้นในอนาคต คาดว่ากลุ่มผู้ผลิต
  ขนาดกลาง และผู้ผลิตรายย่อยบางรายในประเทศต่างๆ ซึ่งมี กำลังการผลิตส่วนเกินอยู่จะเริ่มมี
  ส่วนแบ่งตลาดเพิ่มขึ้น เนื่องจาก มีการเพิ่มกำลังการผลิตให้สูงขึ้น

  การแข่งขันในประเทศ

  ตลาดแผ่นฟิล์ม PET ในประเทศไทยมีขนาดเล็ก เมื่อเทียบกับขนาดของตลาดแผ่นฟิล์มโลก
  โดยบริษัท ประมาณการว่าในปัจจุบันความต้องการภายในประเทศเท่ากับ 27,000 ตันต่อปีและ
  จะมีอัตราเติบโตในปี 2555 ที่ร้อยละ 8-10 ต่อปี ในอดีตผู้ผลิตแผ่นฟิล์มในประเทศ
  มุ่งเน้นการผลิต ที่สายการผลิตแผ่นฟิล์ม BOPP เป็นหลัก ในส่วนของบริษัทนั้น
  บริษัทได้มุ่งผลิตแผ่นฟิล์ม PET เพียงอย่างเดียวตั้งแต่เริ่มก่อตั้ง กิจการในประเทศไทย
  โดยเริ่มจากสายการผลิตแผ่นฟิล์ม PET เพียงสายเดียว และภายใน 9 เดือนหลัง จากนั้น
  ได้จัดตั้งสายการผลิตที่ 2 ในหลายปีที่ผ่านมา บริษัทได้มีการขยายกิจการหลายครั้งในด้าน
  ที่เกี่ยวกับการผลิตแผ่นฟิล์มที่สร้างมูลค่าเพิ่ม ได้แก่ แผ่นฟิล์มเคลือบอลูมิเนียม แผ่นฟิล์ม
  เคลือบอัดชั้นด้วยความร้อน แผ่นฟิล์มเคลือบซิลิโคน เป็นต้น
  รวมทั้งสร้างความหลากหลายโดยขยายไปยังผลิตภัณฑ์ที่เกี่ยวเนื่องอย่างแผ่นฟิล์ม CPP นอกจากนี้
  บริษัทอยู่ระหว่างการจัดตั้งสายการผลิตแผ่นฟิล์ม PET ชนิดหนา สายการผลิตแผ่นฟิล์มBlown PP
  และสายการผลิตแผ่นฟิล์มเคลือบอัดขึ้นรูปสายที่สองในประเทศไทยด้วย
  ปัจจุบันบริษัทจัดเป็นผู้ผลิตแผ่นฟิล์ม PET ชนิดบาง ที่มีกำลังการผลิตสูงที่สุดในประเทศไทย

  ทั้งนี้ กำลังการผลิตของผู้ผลิตแผ่นฟิล์มต่างๆในประเทศไทยเป็นดังนี้

+----------------------+-----------------+--------------+-------------+
| สายการผลิต            | บริษัท ไทยฟิล์ม     | บริษัท เอ. เจ. | บริษัท PTL*   |
|                      | อินดัสตรีส์ จำกัด    | พลาสท์ จำกัด   |             |
| (ตันต่อปี)              | (มหาชน)         | (มหาชน)      |             |
+----------------------+-----------------+--------------+-------------+
| แผ่นฟิล์ม BOPP          | 107,000         | 66,000       | -           |
+----------------------+-----------------+--------------+-------------+
| แผ่นฟิล์ม PET           | 3,500           | 31,000       | 48,000      |
+----------------------+-----------------+--------------+-------------+
| แผ่นฟิล์ม CPP           | 3,500           | -            | **15,600    |
+----------------------+-----------------+--------------+-------------+
| แผ่นฟิล์ม BOPA          | -               | 18,000       | -           |
+----------------------+-----------------+--------------+-------------+
| แผ่นฟิล์มเคลือบอลูมิเนียม   | 7,000           | 10,800       | 16,200      |
+----------------------+-----------------+--------------+-------------+
| แผ่นฟิล                | -               | -            | 9,000       |
| ์มเคลือบอัดชั้นด้วยความร้อน |                 |              |             |
+----------------------+-----------------+--------------+-------------+
| แผ่นฟิล์มเคลือบอื่นๆ       | 3,000           | -            | -           |
+----------------------+-----------------+--------------+-------------+
| รวม                  | 124,000         | 125,800      | 88,800      |
+----------------------+-----------------+--------------+-------------+
| แผ่นฟิล์มเคลือบซิลิโคน     |                 |              | 725         |
|                      |                 |              | ล           |
|                      |                 |              | ้านตารางเมตร |
+----------------------+-----------------+--------------+-------------+

ที่มา: แบบ 56-1 ของ เอ. เจ. พลาสท์ และไทยฟิล์มอินดัสตรี

  * กำลังการผลิตของบริษัทเป็นไปตามที่ได้รับอนุมัติจาก BOI สำหรับกำลังการผลิตจริง
  โปรดดูตารางด้านล่างภายใต้หัวข้อ “กำลังการผลิต”

  **เป็นกำลังการผลิตรวมต่อปีที่ได้รับอนุมัติจาก BOI สำหรับแผ่นฟิล์ม CPP
  และแผ่นฟิล์มเคลือบอลูมิเนียม

  ทั้งนี้บริษัทมุ่งผลิตเพื่อการส่งออกเป็นหลักในขณะที่ผู้ผลิตรายอื่นมุ่งจำหน่ายในประเทศ ดังนั้น
  แม้ว่าจะมี ภาวะไม่สมดุลระหว่างความต้องการและการสนองผลิตภัณฑ์
  บริษัทคาดว่าจะไม่ส่งผลกระทบต่อบริษัทแต่ อย่างใด
  เนื่องจากบริษัทมีพอร์ตยอดจำหน่ายหลากหลาย

สรุปภาวะอุตสาหกรรมแผ่นฟิล์ม PET

  อุตสาหกรรมแผ่นฟิล์ม PET มีการขยายตัวอย่างต่อเนื่องในช่วงเวลาที่ผ่านมา ปัจจัยที่ผลักดัน
  ให้มีการเติบโต ในช่วง 5 ปีที่ผ่านมา คือ การเติบโตในธุรกิจบรรจุภัณฑ์ อุตสาหกรรม
  และอุปกรณ์เครื่องใช้ไฟฟ้า ขณะ เดียวกัน ผู้ผลิตแผ่นฟิล์ม PET ได้มีการใช้กำลังการผลิตเพิ่มขึ้น
  และ/หรือ เพิ่มกำลังการผลิตอย่างมากเพื่อ สนองความต้องการที่เพิ่มขึ้น ในระหว่างปี
  2543-2554 การใช้กำลังการผลิตโดยเฉลี่ยของผู้ผลิตแผ่นฟิล์ม PET ของโลก อยู่ในช่วงร้อยละ
  80-90 ของกำลังการผลิตของเครื่องจักร ยกเว้นบางปีที่การใช้กำลังการผลิตลงมาต่ำกว่าร้อยละ
  80 อันเนื่องมาจากกำลังการผลิตส่วนเกินที่มีการสะสมกันมาในอุตสาหกรรม
  ระดับการใช้กำลังการผลิตร้อยละ 80-90
  จัดว่าสูงมากโดยเกือบเท่ากับกำลังการผลิตที่กำหนดมากับเครื่องจักร
  ในทางปฏิบัติผู้ผลิตบางรายผลิต ได้ต่ำกว่ากำลังการผลิตที่กำหนด
  เนื่องจากเครื่องจักรมีการใช้งานมานาน จึงอยู่ในสภาพทรุดโทรม ในขณะที่ผู้ผลิต
  บางรายสามารถผลิตได้สูงกว่ากำลังการผลิตที่กำหนดมากับ เครื่องจักร
  โดยใช้เครื่องจักรใหม่และทันสมัย ตลอดจนอาศัยประสบการณ์ และความเชี่ยวชาญที่มี มายาวนาน

[]

แหล่งข้อมูล : เป็นตัวเลขจากแหล่งอุตสาหกรรม / ประมาณการ

  แม้ว่าความต้องการแผ่นฟิล์ม PET จะมีอัตราการเพิ่มขึ้นอยู่ตลอดเวลา แต่ผู้ผลิตรายใหม่ที่ต้องการ
  จะเข้ามาดำเนินธุรกิจในอุตสาหกรรมนี้ก็ไม่สามารถเข้ามาประกอบการแข่งขันได้โดยง่าย
  ทั้งนี้เพราะ อุตสาหกรรมการผลิตแผ่นฟิล์ม PET เป็นอุตสาหกรรมที่ต้องใช้ความรู้
  ทักษะและความชำนาญในการผลิต แผ่นฟิล์ม PET ให้ได้ตามขนาด
  มาตรฐานและรายละเอียดคุณสมบัติที่ลูกค้ากำหนด ความสามารถ
  ในการบริหารจัดการที่มีประสิทธิภาพเพื่อลดต้นทุน (cost effective)
  ก็เป็นอีกหนึ่งปัจจัยที่จะทำให้ธุรกิจ สามารถดำรงอยู่และแข่งขันได้
  รวมไปถึงการขยายกำลังการผลิตให้มีขนาดใหญ่ที่จะช่วยในเรื่องของ การประหยัดต่อขนาด
  (economy of scale)

  กลุ่มโพลีเพล็กซ์ นับเป็นกลุ่มที่มีประสบการณ์ในอุตสาหกรรมการผลิตแผ่นฟิล์ม PET ยาวนานกว่า
  23 ปี มีความแข็งแกร่งจากการที่มีการขยายกำลังการผลิตอย่างต่อเนื่อง
  มีฝ่ายจัดการที่มีความสามารถ ในการบริหารจัดการสูง
  มีการจัดส่งสินค้าโดยมุ่งเน้นฐานการผลิตแบ่งตามทำเลทางภูมิศาสตร์และมีเครือข่ายการจัดจำหน่ายที่สามารถเข้าถึงลูกค้าได้ง่าย

  การมุ่งเน้นไปที่กลุ่มประเทศที่มีการเติบโตของความต้องการสูง
  และมีประสิทธิภาพด้านการผลิตและ ด้านต้นทุนโดยเน้นไปยังกลุ่มธุรกิจบรรจุภัณฑ์ อุตสาหกรรม
  และอุปกรณ์ไฟฟ้า ซึ่งมีอัตราเติบโตของ ความต้องการสูง
  ล้วนส่งผลให้กลุ่มโพลีเพล็กซ์เป็นผู้ผลิตแผ่นฟิล์มชนิดบางที่มีขนาดใหญ่ เป็น 1 ใน 5
  อันดับแรกของโลก (ไม่รวมกำลังผลิต magnetic media)

  สำหรับปัญหาเรื่องภาษีกีดกันการค้าที่ออกโดยประเทศนำเข้าต่างๆเช่น กำแพงภาษี ป้องกันการทุ่ม
  ตลาด (Anti-dumping) และป้องกันการอุดหนุนการส่งออก (Anti-subsidy) นั้น
  ที่ผ่านมาบริษัทแม่ในประเทศ อินเดียเคยเผชิญกับมาตรการดังกล่าวมาก่อน ทั้งจากสหภาพยุโรป
  และประเทศสหรัฐอเมริกา ทำให้ ทราบถึงสาเหตุ
  วิธีการตรวจสอบของสหภาพยุโรปและสหรัฐอเมริกา และวิธีการแก้ไขปัญหา ดังกล่าว
  จึงได้ดำเนินการแก้ไข จนทำให้ในปัจจุบันนี้ ประเทศสหรัฐอเมริกา ได้กำหนดภาษีที่ร้อยละ 0
  กับบริษัท แม่แล้ว

  สำหรับประเทศไทยนั้น ผู้ผลิตแผ่นฟิล์ม PET
  ในสหรัฐอเมริกาได้เรียกร้องให้มีการดำเนินมาตรการ ป้องกันการทุ่มตลาดจากแผ่นฟิล์ม PET
  นำเข้าจาก 4 ประเทศ คือ จีน บราซิล ไทย และสหรัฐอาหรับ เอมิเรตส์ เมื่อเดือนกันยายน
  2550 จากการตัดสินขั้นสุดท้าย โดยคณะกรรมการเพื่อการค้าระหว่างประเทศ
  (International Trade Commission - ITC) เมื่อเดือนตุลาคม 2551
  ผลการตัดสินไม่มีผลกระทบในด้านลบ ต่อประเทศไทยแต่อย่างใด
  ในขณะที่การนำเข้าจากประเทศอื่นจะต้องเสียอากรขาเข้าในอัตราต่างๆ

  เมื่อเดือนมีนาคม 2550
  ทางการประเทศบราซิลได้เริ่มการตรวจสอบตามมาตรการภาษีป้องกันการ
  ทุ่มตลาดต่อประเทศไทยนอกเหนือไปจากอินเดียสำหรับการส่งออกแผ่นฟิล์ม PET ไปยังประเทศ
  บราซิล ทั้งนี้ บริษัทและบริษัทแม่ในประเทศอินเดียได้ให้ความร่วมมือด้วยดีต่อทางการบราซิล
  จากผลการตัดสิน มีการกำหนดภาษีป้องกันการทุ่มตลาดในอัตราประมาณ 28 เซ็นต์ต่อกิโลกรัม
  สำหรับสินค้านำเข้าบราซิล ที่มาจากประเทศไทย และภาษีป้องกันการทุ่มตลาดและภาษีตอบโต้
  ทางการค้าในอัตราประมาณ 9
  เซ็นต์ต่อกิโลกรัมสำหรับสินค้านำเข้าบราซิลที่มาจากประเทศอินเดีย
  การส่งออกของบริษัทไปยังประเทศ
  บราซิลมีปริมาณเพียงเล็กน้อยเมื่อเทียบกับปริมาณยอดขายทั้งหมด ดังนั้น
  แม้ผลการตรวจสอบจะออกมา ในด้านลบ ก็ไม่ส่งผลต่อบริษัทมากนัก

  ในเดือนธันวาคม 2553
  รัฐบาลประเทศบราซิลได้เริ่มการสอบสวนเรื่องมาตรการตอบโต้การทุ่มตลาด (Anti
  Dumping - AD) สำหรับสินค้าแผ่นฟิล์ม PET นำเข้าจากสหรัฐอาหรับเอมิเรตส์ เม็กซิโก
  และตุรกี เข้าไปยังบราซิล บริษัทย่อยของบริษัทในตุรกี (Polyplex Europa)
  ได้ให้ความร่วมมืออย่างเต็มที่ในกระบวนการสอบสวนและยื่นข้อมูลทั้งหลายตามที่ทางการบราซิลต้องการ
  หลังจากการพิจารณาขั้นสุดท้าย รัฐบาลบราซิลมีมติกำหนดอากร AD ซึ่ง Polyplex Europa
  ต้องจ่ายในอัตรา 67.44 เหรียญสหรัฐต่อเมตริกตัน
  อัตราดังกล่าวเป็นอัตราต่ำสุดเมื่อเทียบกับอัตราที่ประกาศใช้กับผู้ผลิตในประเทศอื่นหรือผู้ผลิตอื่นในตุรกี
  การส่งออกของ Polyplex Europa
  ไปยังบราซิลมีปริมาณไม่มากนักเมื่อเทียบกับปริมาณจำหน่ายโดยรวม ทั้งนี้
  ฝ่ายจัดการคาดว่าจะไม่มีผลกระทบสำคัญใดๆจากมาตรการดังกล่าว

  ทั้งนี้
  บริษัทได้ดำเนินการเพื่อป้องกันความเสี่ยงที่จะเกิดขึ้นจากภาษีดังกล่าวหรือมาตรการกีดกันทางการค้า
  อื่น ๆ ที่ประเทศผู้นำเข้าจะกำหนด

  ทิศทางภาวะอุตสาหกรรมการผลิตแผ่นฟิล์ม PET ในอนาคต

-   คาดว่าความต้องการแผ่นฟิล์ม PET ชนิดบางของตลาดโลกจะเติบโตในอัตราเฉลี่ยร้อยละ
    8-10 ในช่วง 4-5 ปีข้างหน้า

-   การเติบโตของความต้องการผลิตภัณฑ์สำหรับใช้ในอุตสาหกรรมบรรจุภัณฑ์ชนิดอ่อนในเอเชียตะวันออกเฉียงใต้คาดว่าจะเท่ากับร้อยละ
    10-12 ในปี 2555

-   ผลิตภัณฑ์ใหม่และขนาดกลางจะมีการแตกแขนงออกเป็นประเภทผลิตภัณฑ์ต่างๆที่หลากหลายจากแผ่นฟิล์มเกรดอุปโภคบริโภคเป็นแผ่นฟิล์มเพื่อวัตถุประสงค์เฉพาะเพื่อเป็นการเพิ่มอัตรากำไร

-   การเพิ่มขึ้นของกำลังการผลิตทั่วโลกในช่วง 1
    ปีข้างหน้าคาดว่าจะสูงกว่าอัตราการเติบโตของความต้องการ ดังนั้น
    คาดว่าสภาวะอุปทานสูงกว่าอุปสงค์ในปัจจุบันจะยังคงอยู่อีก 12-18 เดือน

-   ผู้ผลิตใหม่จากประเทศจีนได้เข้ามาสู่อุตสาหกรรมการผลิตแผ่นฟิล์ม PET มากขึ้นและครอบงำ
    ตลาดมากขึ้นเรื่อยๆตลอดช่วงเวลา 2-3 ปีที่ผ่านมา แต่คาดว่าจะเป็นการผลิตเพื่อตอบสนอง
    ความต้องการภายในประเทศซึ่งเติบโตอย่างรวดเร็วเป็นหลัก

-   การขึ้นลงตามวงจรโดยธรรมชาติของอุตสาหกรรมนี้จะยังคงมีอยู่

-   กลุ่มผู้ผลิตขนาดใหญ่ของโลก 3-4 ราย ซึ่งปัจจุบันมีส่วนแบ่งตลาดรวมเท่ากับร้อยละ 25-35
    คาดว่าจะยังคงมีบทบาทต่อไป แม้ว่าจะมีส่วนแบ่งตลาดค่อยๆลดลง การที่บริษัทเหล่านี้ประสบ
    ปัญหาจากขนาดของตลาดที่ลดลงรวมถึงตลาดผู้ใช้ในประเทศมีการเติบโตลดลง ซึ่งจะทำให้
    ความสามารถในการปรับปรุงศักยภาพของการผลิตแผ่นฟิล์มลดลงไปด้วย ทั้งนี้การลดต้นทุน
    การผลิตโดยวิธีการซื้อกิจการและการร่วมทุนกับกิจการในประเทศทางแถบ เอเชียที่มีต้นทุนต่ำ
    การปรับปรุงกำลังการผลิต และการเน้นผลิตภัณฑ์เฉพาะกลุ่มลูกค้า (niche products)
    ที่มีการใช้ เทคโนโลยีสูงอย่างต่อเนื่อง ล้วนแล้วแต่น่าจะเป็นกลยุทธ์ที่สำคัญ สำหรับกิจการ

-   การที่อุตสาหกรรมนี้หันมาเน้นตลาดทวีปเอเชียมากขึ้นจะสร้างแรงกดดันในการแข่งขันมาก
    ขึ้นใน อนาคต

-   ผู้ผลิตรายใหญ่ทั้งหลายมีแนวโน้มมากขึ้นที่จะพยายามสร้างพันธมิตรทางธุรกิจหรือเข้าซื้อ
    กิจการรายอื่นเพื่อสร้างการเติบโตของธุรกิจ หรือให้มีผลิตภัณฑ์ในตลาดที่หลากหลาย หรือแม้แต่
    การมีมาตรการในการเพื่อสร้างผลิตภัณฑ์ใหม่ๆด้วยเทคโนโลยีใหม่ ๆ หรือเทคโนโลยี ระดับสูง

  4.5 การผลิตผลิตภัณฑ์

4.5.1 การผลิต

  บริษัทมีที่ดิน 3 แห่ง แห่งหนึ่งอยู่เลขที่ 60/24 หมู่ที่ 3
  นิคมอุตสาหกรรมสยามอีสเทิร์นอินดัสเตรียล พาร์ค จังหวัดระยอง บนเนื้อที่ทั้งหมด 28 ไร่ 50.9
  ตารางวา แห่งที่สองอยู่ตรงข้ามกับที่ดินเดิม เลขที่ 60/91 หมู่ที่ 3
  นิคมอุตสาหกรรมสยามอีสเทิร์น อินดัสเตรียลพาร์ค จังหวัดระยอง บนพื้นที่ทั้งหมด 35 ไร่ 2 งาน
  54.80 ตารางวา และแห่งที่สามอยู่ติดกับแห่งแรกในนิคมอุตสาหกรรม บนเนื้อที่ทั้งหมด 35 ไร่ 2
  งาน 66.5 ตารางวา สายการผลิตแผ่นฟิล์ม PET ชนิดบาง สายการผลิต
  แผ่นฟิล์มเคลือบอลูมิเนียม และโรงงานเม็ดพลาสติกของบริษัท ล้วนตั้งอยู่บนที่ดินแห่งแรก
  ส่วนสายการผลิตแผ่นฟิล์มเคลือบอัด ขึ้นรูป สายการผลิตแผ่นฟิล์ม CPP และสายเคลือบซิลิโคน
  ตั้งอยู่บนที่ดินแห่งที่สอง สำหรับสายการ ผลิตแผ่นฟิล์ม Blown PP
  และสายการผลิตแผ่นฟิล์มเคลือบอัดขึ้นรูปสายที่สองนั้น จะตั้งอยู่บนที่ดินแห่งที่สองเช่นเดียวกัน
  ในขณะที่สายการผลิตแผ่นฟิล์ม PET ชนิดหนากับโรงงานเม็ดพลาสติกจะสร้างบนที่ดินแห่งที่สาม

  4.5.2 กำลังการผลิต

  ในปัจจุบันบริษัทมีสายการผลิตแผ่นฟิล์ม PET สองสาย แผ่นฟิล์มเคลือบอลูมิเนียมสองสาย โรงงาน
  ผลิตเม็ดพลาสติกแบบต่อเนื่องหนึ่งสาย โรงงานผลิตเม็ดพลาสติกแบบ Batch หนึ่งสาย
  สายการผลิต แผ่นฟิล์มเคลือบอัดขึ้นรูปหนึ่งสาย สายการผลิตแผ่นฟิล์ม CPP ชนิดเรียบ
  สายการผลิตแผ่นฟิล์ม CPP เคลือบอลูมิเนียมหนึ่งสาย และสายเคลือบซิลิโคนหนึ่งสาย
  กำลังการผลิตของกลุ่มโพลีเพล็กซ์ ณ วันที่ 31 มีนาคม 2555 จะเป็นดังนี้

[]

  หมายเหตุ

  Base Film = แผ่นฟิล์มพื้นฐาน

  MF = แผ่นฟิล์มเคลือบอลูมิเนียม

  Coated Film = แผ่นฟิล์มเคลือบ

  --------------------------- -------- -------- -------- -------- --------- --------
  ประเภทผลิตภัณฑ์                อินเดีย    ไทย*     ตุรกี      สหรัฐฯ    รวม       หน่วย

  แผ่นฟิล์ม PET ชนิดบาง           55,000   42,000   58,000   31,000   186,000   ตัน

  แผ่นฟิล์ม PET ชนิดหนา           -        28,800   -        -        28,800    ตัน

  เม็ดพลาสติก                   77,600   80,500   57,600   57,600   273,300   ตัน

  แผ่นฟิล์มเคลือบอลูมิเนียม          20,400   11,000   11,000   8,600    51,000    ตัน

  แผ่นฟิล์ม BOPP                 35,000   -        -        -        35,000    ตัน

  แผ่นฟิล์ม CPP ชนิดเรียบ          -        10,000   -        -        10,000    ตัน

  แผ่นฟิล์ม CPP เคลือบอลูมิเนียม     -        4,200    -        -        4,200     ตัน

  แผ่นฟิล์ม Blown PP             -        4,645    -        -        4,645     ตัน

  แผ่นฟิล์มเคลือบอัดชั้นด้วยความร้อน   -        265      -        -        265       ล้าน
                                                                            ตร.ม.

  แผ่นฟิล์มเคลือบซิลิโคน            160      500      -        -        660       ล้าน
                                                                            ตร.ม.
  --------------------------- -------- -------- -------- -------- --------- --------

  *กำลังการผลิตของประเทศไทยที่แสดงข้างต้นเป็นกำลังการผลิตจริงที่จะดำเนินการได้
  ส่วนกำลังการผลิตที่ได้รับอนุมัติจาก BOI ตามมาตรฐานเครื่องจักรจะสูงกว่านี้
  โปรดดูรายละเอียดกำลังการผลิตของประเทศไทยที่ได้รับอนุมัติจาก BOI ในตารางภายใต้หัวข้อ
  “การแข่งขันภายในประเทศ”

  ตารางข้างต้นรวมกำลังการผลิตสำหรับโครงการต่างๆที่กำลังดำเนินการในประเทศไทยและสหรัฐอเมริกา

  การใช้กำลังการผลิตของสายการผลิตแผ่นฟิล์ม PET ของ PTL (งบเฉพาะบริษัทและงบรวม)
  เป็นดังนี้

  []

  []

  4.5.3 วัตถุดิบที่สำคัญในการผลิต

  เม็ดพลาสติก PET

  เม็ดพลาสติก PET (Polyethylene Terephthalate Resin)
  เป็นวัตถุดิบสำคัญในการผลิตแผ่นฟิล์ม PET
  โพลีเพล็กซ์กำหนดกลยุทธ์ที่จะผลิตเม็ดพลาสติกของตนเองที่ฐานการผลิตแผ่นฟิล์มทุกแห่ง
  ดังนั้นทุกฐานการผลิตจะมีสายการผลิตเม็ดพลาสติกอยู่ด้วยโดยมีกำลังการผลิตเพียงพอต่อความต้องการ

  Purified Terephthalic Acid (PTA) และ Mono Ethylene Glycol (MEG)

  วัตถุดิบที่สำคัญที่ใช้ในการผลิตเม็ดพลาสติก PET คือ Purified Terephthalic Acid (PTA)
  และ Mono Ethylene Glycol (MEG)
  และเพื่อให้การจัดหาวัตถุดิบเป็นไปอย่างสม่ำเสมอและต่อเนื่อง บริษัทจึงได้
  จัดทำสัญญาซื้อวัตถุดิบกับผู้จำหน่ายวัตถุดิบในประเทศรายหนึ่งสำหรับ PTA และอีกรายหนึ่งสำหรับ
  MEG ส่วนบริษัทย่อยในตุรกีนำเข้า PTA จากยุโรปและ MEG จากตะวันออกกลาง

  วัตถุดิบสำคัญของสายการผลิตแผ่นฟิล์มเคลือบอัดขึ้นรูป

  นอกเหนือจากวัตถุดิบอย่างแผ่นฟิล์ม PET ซึ่งมาจากการผลิตภายในบริษัทเองแล้ว
  วัตถุดิบสำคัญอื่นสำหรับสายการผลิตแผ่นฟิล์มเคลือบอัดขึ้นรูปได้แก่ แผ่นฟิล์มพื้นฐาน BOPP
  และสารเคมีสำหรับเคลือบ เช่น LDPE และ EVA บริษัทจัดซื้อ BOPP
  ที่ต้องใช้จากผู้ผลิตภายในประเทศ รวมทั้งนำเข้าจากประเทศเกาหลี
  ประเทศอื่นๆในภูมิภาคอาเซียน สารเคลือบซึ่งได้แก่ LDPE และ EVA
  ซื้อได้ในประเทศและนำเข้าจากประเทศมาเลเซียและประเทศเกาหลี ตามลำดับ

  วัตถุดิบสำคัญของสายการผลิตแผ่นฟิล์ม CPP

  วัตถุดิบสำคัญสำหรับการผลิตแผ่นฟิล์ม CPP คือ Homo Polymer และ Co-Polymer โดย Homo
  Polymer สามารถจัดซื้อได้ในประเทศในขณะที่ Co-Polymer นำเข้าจากประเทศสิงคโปร์
  บริษัทยังคงเสาะหาแหล่งวัตถุดิบทางเลือกอื่นๆไปด้วยและจะกำหนดกลยุทธ์การจัดหาวัตถุดิบที่เหมาะสมต่อไป
  โดยพิจารณาปัจจัยด้านการตั้งราคา คุณภาพ ระยะเวลาการจัดส่ง เป็นต้น

  ห่วงโซ่มูลค่ากระบวนการผลิตและส่งมอบผลิตภัณฑ์ (Value Chain) ในธุรกิจแผ่นฟิล์ม PET
  และแผ่นฟิล์ม CPP ของบริษัทเป็นดังนี้

  []

  Value Chain ของแผ่นฟิล์มเคลือบอัดชั้นด้วยความร้อนเป็นดังนี้

  []4.5.4 ผลกระทบต่อสิ่งแวดล้อม

  เนื่องจากแผ่นฟิล์ม PET และ เม็ดพลาสติก PET โดยทั่วไปเป็นวัสดุที่สามารถนำกลับมาใช้ใหม่ได้
  ดังนั้นกระบวนการผลิตของบริษัทจึงไม่ส่งผลกระทบต่อสิ่งแวดล้อมแต่อย่างใด สำหรับสายการผลิต
  เม็ดพลาสติก บริษัทได้รับการรับรองจาก EIA แล้ว โดย EIA
  กำหนดให้บริษัทต้องจัดทำรายงานด้านสิ่งแวดล้อมเสนอต่อหน่วยงานที่เกี่ยวข้องอย่างสม่ำเสมอ

  ตั้งแต่เริ่มดำเนินการผลิตเมื่อเดือนมีนาคม 2546 บริษัทไม่เคยมีประวัติกระทำผิดกฎหมาย
  หรือข้อพิพาท เกี่ยวกับสิ่งแวดล้อมที่สำคัญๆแต่อย่างใด
  บริษัทได้รับการตรวจสอบจากกรมโรงงานอุตสาหกรรม อย่างสม่ำเสมอ
  ซึ่งผลการตรวจสอบสรุปได้ว่ากระบวนการผลิตของบริษัท มิได้ก่อให้เกิดมลภาวะแต่อย่างใด

  ผลิตภัณฑ์ของบริษัทในประเทศไทยทั้งหมดได้รับการรับรองมาตรฐานดังต่อไปนี้

-   มาตรฐาน ISO 14001:2004 ด้านการจัดการสิ่งแวดล้อม (Environment Management
    System)

-   มาตรฐาน ISO 9001:2008 ด้านระบบบริหารจัดการคุณภาพ

-   มาตรฐานOHSAS 18001:2007 ด้านระบบการจัดการความ ปลอดภัยและสุขภาพใน
    การประกอบวิชาชีพ (Occupational Health and Safety Management System)

-   มาตรฐาน ISO 22000:2005 ในเรื่องของความปลอดภัยด้านอาหารสำหรับผลิตภัณฑ์

  ผลิตภัณฑ์ของบริษัทในประเทศตุรกีทั้งหมดได้รับการรับรองมาตรฐานดังต่อไปนี้

-   มาตรฐาน ISO 14001:2004 ด้านการจัดการสิ่งแวดล้อม (Environment Management
    System)

-   มาตรฐาน ISO 9001:2009 ด้านระบบบริหารจัดการคุณภาพ (Quality Management
    system)

-   มาตรฐานOHSAS 18001:2007 ด้านระบบการจัดการความปลอดภัยและสุขภาพในการ
    ประกอบวิชาชีพ (Occupational Health and Safety Management System)

-   มาตรฐาน BRC/loP
    ด้านการรับรองเกี่ยวกับมาตรฐานระดับโลกสำหรับบรรจุภัณฑ์และผลิตภัณฑ์บรรจุภัณฑ์
    (สายการผลิตฟิล์มและสายการผลิตแผ่นฟิล์มเคลือบอลูมิเนียม)